

**УРОК: Организации с нестопанска цел (НПО)**

**Павлина Божкова, преподавател в СУ „Св. Паисий Хилендарски”,**

**гр. Златица**

**Часът е проведен в IV „а” клас на 04.05.2017 г**

*„Нашият клас е едно малко НПО, защото винаги,*

*когато някой има нужда от помощ ние му по*

*помагаме.”*



**Цел на урока**

*Да се формират знания у учениците за организациите със стопанска и нестопанска цел.*

*Да осъзнаят, че даряването и дарителството е отговорност на общността.*

**Описание**

*Урокът проведохме в две занятия, като във второто гост ни беше Г-жа Снежана Янева президент на Инер Уийл (Inner Wheel) клуб Пирдоп.*

*В първия урок разказах на учениците за Българския дарителски форум и че в него влизат стопански и нестопански организации, които даряват пари, време, доброволен труд и др. за различни обществени каузи. Те знаят от предишен урок, че компанията* АУРУБИС БЪЛГАРИЯ *, която е на територията на нашия район, също е член на БДФ и са запознати с техните дарителски програми (припомнихме за тях).*

*Разграничихме стопанските от нестопанските организации:*

*Стопанските организации*

* *Основна цел да получават печалба*
* *Да повишават доходите си*

*Нестопанските организации*

*-използва приходите си, за да постигне общественозначими цели-подпомагане на деца в нужда, бедни и възрастни хора и др.*

*Разгледахме сайта на БДФ, неговите членове, прочетохме за няколко дарители и каузите, които те подкрепят.*

*За да разберат разликата между организация със стопанска цел и нестопанска организация поканих г-жа Снежана Янева президент на Инер Уийл (Inner Wheel) клуб Пирдоп, която е счетоводител. Тя разказа много интересно и с много примери на децата за тази разлика. Разказа им за учредяването на техния клуб и какви каузи подкрепят. Постави и огърлицата, която се носи от президента и разказа на децата какво символизира тя. Най-голям интерес предизвикаха куклите, които самата тя изработва и продава на благотворителни акции на клуба. Урокът завърши с докосване на всяко дете до тези кукли и разбира се снимка за спомен*



**Идеи за надграждане**

*Г-жа Снежана Янева ни предложи да участваме в техни инициативи и ние разбира се приехме тази покана.*